**Silverstone Circuit** je pretekársky okruh rozprestierajúci sa na rozhraní grófstiev Northamptonshire a Buckinghamshire. Trať je známa ako domov Britskej Grand Prix, ktorá sa tu konala už v roku 1948 a od sezóny 1987 je každoročnou pevnou súčasťou kalendáru Formuly 1.

Okrem Veľkej ceny okruh Silverstone hostí i ďalšie vrcholné podujatia britského a svetového motoristického športu ako napríklad preteky šampionátu MotoGP, Superbike World Championship, FIA GT1 či Le Mans Series. Je tiež domovom prestížnych pretekov BRDC International Trophy, ktoré sa síce jazdili pod hlavičkou Formuly 1, no do šampionátu sa nezapočítavali. Dnes sa na okruhu koná každoročné stretnutie historických monopostov F1 Silverstone Classic a trofej BRDC získava víťaz týchto pretekov.

Charakteristika trate
---------------------

Lewis Hamilton testujúci monopost McLaren MP4-23
Rovinka Hangar Straight
Vidiecky kraj v okolí okruhu
Silverstone sa nachádza asi 115 km severne od Londýna. Okruh stojí na základoch bývalého vojenského letiska pre bombardéry Kráľovského letectva. Tri pristávacie dráhy usporiadané v typickom trojuholníku postavené v roku 1943 v súčasnosti ležia v strede pretekárskej trate. V roku 1949 dostal okruh podobu, ktorá tvorí základ dnešnej trate. O dva roky neskôr získala okruh do prenájmu Britská asociácia pretekárov (BRDC) a prišlo k mnohým zmenám. Okrem iného boli boxy presunuté z rovinky *Farm* na rovinku medzi *Woodcote* a *Copse*. V roku 1971 BRDC kúpila všetky pozemky na ktorých sa okruh nachádza a znovu došlo na úpravy. Postavili nové boxy, vo Woodcote bola postavená nová zákruta a celá trať bola upravená tak, aby sa na nej dalo lepšie predbiehať. Tieto stavebné úpravy však neboli zďaleka posledné. Trať sa upravovala aj v nasledujúcich rokoch. Cieľom bolo znížiť rýchlosti, ktoré sa na naj dosahovali. V roku 1991 bol spomalený a predĺžený výstavbou dodatočných zákrut. Napriek tomu sa priemerná rýchlosť stále pohybuje na hodnote 235 km/h. Veľa sa investovalo aj do vybavenosti okruhu, pričom tu bola založená i pretekárska škola.

Dnešný Silverstone aj naďalej patrí k najbezpečnejším okruhom. Má kvalitný a rovný asfaltový povrch so strednou náročnosťou na pneumatiky a ešte o niečo ohľaduplnejší je voči brzdám. Tvorí ho sedem ľavotočivých a desať pravotočivých zákrut.

Pokojný vidiecky kraj sa počas víkendových pretekov mení na rušné turistické centrum a kvôli nedostatočnej cestnej infraštruktúre miestna doprava kolabuje a tvoria sa dopravné zápchy. Tento problém sa však z väčšej časti podarilo odstrániť výstavbou obchvatu A43 Silverstone. Veľká cena Veľkej Británie sa koná zvyčajne v lete, no v roku 2000 sa presunula na apríl. Toto riešenie sa však ukázalo ako veľmi nešťastné, keď sa kvôli silným dažďom zmenili polia, na ktorých diváci zaparkovali svoje autá, na obrovské močariská. Mnohí návštevníci sa na okruh dopravujú prostredníctvom helikoptér, a preto sa Silverstonský heliport v tento deň stáva najvyťaženejším letiskom v Británii.

### Konfigurácie trate

* Arena Grand Prix Circuit Používaný pre preteky F1 od roku 2010. (5 901 m)**Arena Grand Prix Circuit** Používaný pre preteky F1 od roku 2010. (5 901 m)
* Bridge Grand Prix Circuit Používaný pre preteky F1 v roku 2000-2009. (5 141 m)**Bridge Grand Prix Circuit** Používaný pre preteky F1 v roku 2000-2009. (5 141 m)
* National CircuitNárodný okruh (2 638 m)**National Circuit**  
Národný okruh (2 638 m)
* Southern CircuitJužný okruh (3 169 m) **Southern Circuit**  
Južný okruh (3 169 m)
* Stowe CircuitOkruh Stowe (1 738 m)**Stowe Circuit**  
Okruh Stowe (1 738 m)

### Fakty a údaje

V blízkosti okruhu ležia továrne väčšiny súčasných tímov Formuly 1.
* **Dĺžka trate:** 5 891 m
* **Počet kôl pretekov:** 52
* **Dĺžka pretekov:** 306,198 km

* **Rozdiel medzi štart. a cieľovou čiarou:** 105 m
* **Počet zákrut:** 18 (10 vpravo a 8 vľavo)
* **Šírka trate:** 15 m
* **Dĺžka najdlhšej roviny:** 770 m

* **Traťový rekord:** 1:27.097 - Max Verstappen/RedBull (2020)
* **Najrýchlejšie kolo kvalifikácie:** 1:24.303 (251,564 km/h) - Lewis Hamilton/Mercedes (2020)
* **Maximálna rýchlosť:** 319 km/h
* **Prvá GP:** 1948 (víťaz Luigi Villoresi (ITA) - Maserati 4CLT/48)
* **Počet GP:** 57

* **Priemerná spotreba paliva:** 2,36 kg / kolo
* **Jazda na plný plyn:** 68 %
* **Sekcia trate s jazdou na plný plyn:** 890 m
* **Spomalenie množstvom paliva:** 0,36 s / 10 kg
* **Počet preradení rýchlostných stupňov:** 44 / kolo

* **Opotrebenie pneumatík:** stredné až vysoké
* **Opotrebenie bŕzd:** nízke
* **Úroveň priľnavosti:** vysoká

* **Stratégia**
	+ **1 zastávka:** 32. - 35. kolo
	+ **2 zastávky:** 21. - 30. a 40. - 45.
	+ **3 zastávky:** 16. - 22. a 32. - 37. a 46. - 50.

* **Kapacita tribún:** 150 000

História
--------

Nigel Mansell po víťazstve vo svojej domácej Veľkej cene vyzdvihol svojho súpera Ayrtona Sennu, ktorého McLaren nebol schopný dokončiť preteky a odviezol ho do boxov na bočnici svojho monopostu.
Priestory letiska Silverstone za druhej svetovej vojny slúžili na výcvik pilotov bombardérov. Do tej doby najznámejší anglický okruh Brooklands s vyhlásenou klopenou dráhou bol počas náletov zničený a absencia pretekania prinútila riaditeľstvo spoločnosti Brooklands (Weybridge) Ltd. aby celý areál predalo za 330 tisíc libier leteckej továrni Vickers-Armstrong. Kráľovský automobilový klub (RAC) potom získal ako náhradu od ministerstva letectva vojenské letisko neďaleko dedinky Silverstone v grófstve Northamptonshire. Silverstone onedlho predstavoval pre Britov novú automobilovú legendu. Veľká cena sa tu konala už v roku 1948 a práve tu sa začala 13. mája 1950 písať história seriálu majstrovstiev sveta Formuly 1.

Prvá zmienka o pretekoch v Silverstone pochádza zo septembra 1947. Jednalo sa o veľmi neformálne a dokonca ilegálne preteky známe ako Mutton Grand Prix. O rok neskôr sa na Silverstonské letisko preteky znovu vrátili, no tento raz v podobe Veľkej ceny Veľkej Británie, ktorú zorganizoval Kráľovský automobilový klub. Tá sa jazdila na pristávacích dráhach, pričom dlhé rovinky ukončovali úzke vlásenky a trať ohraničovali balíky slamy. Aj v roku 1949 sa pretekalo na tejto trati, no pre preteky International Trophy sa organizátori rozhodli jazdiť na okružnej dráhe. Tá slúžila i Veľkým cenám v rokoch 1950 a 1951. Od roku 1952 sa štartová čiara presunula z Farm Straight na dnešnú cieľovú rovinku a táto konfigurácia zostala ďalších 35 rokov prakticky nezmenená.

Silverstone zaznamenal významné úspechy britských jazdcov a tímov, no skvelé spomienky naň majú aj ostatné hviezdy Formuly 1. Taliansky tím Ferrari na tomto okruhu v roku 1951 oslavoval vďaka Froilainovi Gonzalesovi svoje prvé víťazstvo vo Veľkej cene. V roku 1979 si tu Clay Regazzoni prišiel po premiérové víťazstvo tímu Franka Williamsa a tento tím v Silverstone v roku 1997 zaznamenal s Jacquesom Villeneuvom svoj 100. triumf. Jacquesov otec Gilles na tomto tradičnom okruhu v roku 1977 debutoval vo Formule 1. Silverstone spoločne s Monzou, bývalým rakúskym Österreichringom a okruhom v Spa-Francorchamps dodnes patrí k najrýchlejším tratiam.

Britská Veľká cena sa v priebehu svojej histórie zo Silverstone presunula do Aintree či Brands Hatch, ale v roku 1987 sa na dlhú dobu vrátila späť. Motoristický šport má v tejto krajine obrovskú tradíciu a nikto si nedokáže kalendár Formuly 1 predstaviť bez miestnej Veľkej ceny. Unavujúce sú však dlhotrvajúce spory o jej budúcnosť. Bernie Ecclestone každoročne tlačí organizátorov k zdokonaleniu nedostatočnej infraštruktúry. V roku 2009 dokonca hrozilo, že Silverstone zmizne z kalendáru a preteky sa presťahujú do Doningtonu. Ten ale nedokázal včas zahájiť potrebnú rekonštrukciu a Silverstone sa znovu dostal do hry. Rokovania však boli zložité a Ecclestone dlho tvrdil, že radšej zruší Britskú Veľkú cenu. Nakoniec sa ale dohodli na radikálnej prestavbe a uzavreli 17 ročný kontrakt, ktorý mal pôvodne patriť Donington Parku. Súčasťou dohody bola výstavba novej boxovej uličky, boxov a paddoku. Rekonštrukcia tiež zahŕňa nové tribúny a infraštruktúru okruhu.

Premena trate trvala päť mesiacov a stála päť miliónov libier. Úpravy sa dotkli šiestich zákrut a okruh sa predĺžil z pôvodných 5 141 na 5 901 metrov. Z Abbey Corner už jazdci nepôjdu do Farm Straight, Bridge a Priory, ale zatočia doprava a potom ich bude čakať päť nových zákrut a na pôvodnú trať sa znovu vrátia až v Luffield.

### Historické konfigurácie

Monopost Lotus 33 opúšťa priestory garáže.  
- stretnutie Silverstone Classic, júl 2007
Peter Dunn s monopostom March 761 na ceste k víťazstvu.  
- stretnutie Silverstone Classic, júl 2007
* Pôvodná trať (1948)Dĺžka: 5,907 kmPočet zákrut: 10Traťový rekord: 2:52,0 (Luigi Villoresi, Maserati, 1948)**Pôvodná trať (1948)**  
*Dĺžka:* 5,907 km  
*Počet zákrut:* 10  
*Traťový rekord:* 2:52,0 (Luigi Villoresi, Maserati, 1948)
* Prvá úprava (1949-1951)Dĺžka: 4,649 kmPočet zákrut: 8Traťový rekord: 1:44,0 (Giuseppe Farina, Alfa Romeo, 1951)**Prvá úprava (1949-1951)**  
*Dĺžka:* 4,649 km  
*Počet zákrut:* 8  
*Traťový rekord:* 1:44,0 (Giuseppe Farina, Alfa Romeo, 1951)
* Druhá úprava (1952-1973)Dĺžka: 4,711 kmPočet zákrut: 8Traťový rekord: 1:18,6 (James Hunt, March-Ford, 1973)**Druhá úprava (1952-1973)**  
*Dĺžka:* 4,711 km  
*Počet zákrut:* 8  
*Traťový rekord:* 1:18,6 (James Hunt, March-Ford, 1973)
* Tretia úprava (1975-1986)Dĺžka: 4,719 kmPočet zákrut: 8Traťový rekord: 1:09,886 (Alain Prost, McLaren-TAG, 1985)**Tretia úprava (1975-1986)**  
*Dĺžka:* 4,719 km  
*Počet zákrut:* 8  
*Traťový rekord:* 1:09,886 (Alain Prost, McLaren-TAG, 1985)
* Štvrtá úprava (1987-1990)Dĺžka: 4,778 kmPočet zákrut: 9Traťový rekord: 1:09,832 (Nigel Mansell, Williams-Honda, 1987) **Štvrtá úprava (1987-1990)**  
*Dĺžka:* 4,778 km  
*Počet zákrut:* 9  
*Traťový rekord:* 1:09,832 (Nigel Mansell, Williams-Honda, 1987)
* Piata úprava (1991-1993)Dĺžka: 5,226 kmPočet zákrut: 11Traťový rekord: 1:22,515 (Damon Hill, Williams-Renault, 1993)**Piata úprava (1991-1993)**  
*Dĺžka:* 5,226 km  
*Počet zákrut:* 11  
*Traťový rekord:* 1:22,515 (Damon Hill, Williams-Renault, 1993)
* Šiesta úprava (1994-1995)Dĺžka: 5,057 kmPočet zákrut: 11Traťový rekord: 1:27,100 (Damon Hill, Williams-Renault, 1994)**Šiesta úprava (1994-1995)**  
*Dĺžka:* 5,057 km  
*Počet zákrut:* 11  
*Traťový rekord:* 1:27,100 (Damon Hill, Williams-Renault, 1994)
* Siedma úprava (1996)Dĺžka: 5,072 kmPočet zákrut: 11Traťový rekord: 1:29,288 (Jacques Villeneuve, Williams-Renault, 1996)**Siedma úprava (1996)**  
*Dĺžka:* 5,072 km  
*Počet zákrut:* 11  
*Traťový rekord:* 1:29,288 (Jacques Villeneuve, Williams-Renault, 1996)
* Ôsma úprava (1997-1999)Dĺžka: 5,140 kmPočet zákrut: 11Traťový rekord: 1:24,475 (Michael Schumacher, Ferrari, 1997)**Ôsma úprava (1997-1999)**  
*Dĺžka:* 5,140 km  
*Počet zákrut:* 11  
*Traťový rekord:* 1:24,475 (Michael Schumacher, Ferrari, 1997)
* Deviata úprava (2000-2009)Dĺžka: 5,141 kmPočet zákrut: 12Traťový rekord: 1:18,739 (Michael Schumacher, Ferrari, 2004)**Deviata úprava (2000-2009)**  
*Dĺžka:* 5,141 km  
*Počet zákrut:* 12  
*Traťový rekord:* 1:18,739 (Michael Schumacher, Ferrari, 2004)
* Desiata úprava (2010)Dĺžka: 5,901 kmPočet zákrut: 18Traťový rekord: 1:30.874 (Fernando Alonso, Ferrari F10, 2010)**Desiata úprava (2010)**  
*Dĺžka:* 5,901 km  
*Počet zákrut:* 18  
*Traťový rekord:* 1:30.874 (Fernando Alonso, Ferrari F10, 2010)
* Jedenásta úprava (2011-súčasnosť)Dĺžka: 5,891 kmPočet zákrut: 18Traťový rekord: 1:27.097 (Max Verstappen, Red Bull, 2020)**Jedenásta úprava (2011-súčasnosť)**  
*Dĺžka:* 5,891 km  
*Počet zákrut:* 18  
*Traťový rekord:* 1:27.097 (Max Verstappen, Red Bull, 2020)

Jedno kolo na modernom okruhu
-----------------------------

Jazda v Silverstone sa začína prejazdom prvej veľmi rýchlej zákruty *Copse*, kde musia jazdci jemne pribrzdiť a naslepo nasmerovať auto do správnej jazdnej stopy. Jediným orientačným bodom je tu značka 50 metrov na ľavej strane trate. Ďalej nasleduje veľmi rýchla a obľúbená kombinácia zákrut *Maggotts* a *Becketts*. Pri prejazde ľavo-pravou dvojkombináciou musí pilot zostať maximálne sústredený a musí sa pokúsiť nepribrzdiť, aby udržal ideálnu stopu. Aj malá chyba môže stáť veľa času a prípadný zlý nájazd na rovinku *Hangar Straight* zas znamená nedostatok maximálnej rýchlosti na jej konci. Práve tam autá brzdia do zákruty *Stowe*. Je to veľmi rýchla a hrboľatá zákruta s dlhým a neprehľadným vrcholom. Brzdí sa tu relatívne neskoro a piloti si na výjazde často pomáhajú prejazdom cez obrubníky. Krátka rovinka s miernym klesaním privádza monoposty do úzkej šikany *Vale*, kde je kvôli zradným obrubníkom veľmi jednoduché stratiť kontrolu nad autom. Po tejto šikane jazdci pokračujú tiahlou pravotočivou zákrutou *Club*, ktorej profil bol pri rekonštrukcii v roku 2010 upravený. Na vrchole má opačný náklon ako predtým a vo výjazde sa klesá. V minulosti v Clube veľmi záležalo na pneumatikách. Ďalšia rovinka je pomerne dlhá. Naberá sa tu vysoká rýchlosť a toto tempo je veľmi dôležité pre nájazd do zákruty *Abbey*. Tá je v konfigurácii Arena, používanej od roku 2010, pravotočivá a jazdí sa v nej na šiestom rýchlostnom stupni rýchlosťou približne 250 km/h. Prvá časť zákruty sa zdá byť vcelku ostrá a navyše je tam hrboľ, ktorý auto rozhodí. Následne sa potom rozširuje a piloti akcelerujú do ďalšej ľavotočivej zákruty *Farm*, kde sa autá vrátia na ľavú stranu trate a tým vzniká príležitosť na predbiehanie. Nasleduje mierne stúpanie a pomalý úsek náročný na brzdy. V minulosti k týmto problémom nedochádzalo, no tento raz budú trpieť aj zadné pneumatiky. Trinásta zákruta *Village* aj *The Loop*, ktorá je pre zmenu na ľavú ruku, sa jazdí na dvojku. Vrchol je tu vcelku neskoro a následne príde rýchla zákruta *Aintree*. Autá sa držia na vonkajšej strane a potom sa pred nasledujúcou rovinkou zatočí dovnútra zákruty. Tá ústi na dlhej rovinke *Wellington Straight*. Za ňou sa brzdí do záverečnej sekcie okruhu – do zákrut *Brooklands* a *Luffield*. Brooklands je veľmi náročná zákruta, pretože jej vrchol prichádza relatívne neskoro a existuje tu niekoľko možných ideálnych stôp. Ponúka i výborné možnosti na predbiehanie. Dôležitý je takisto prejazd zákrutou Luffield. Dvojitá pravotočivá sa jazdí na druhý, prípadne tretí rýchlostný stupeň a nakoniec sa akceleruje do *Woodcote* na cieľovú rovinku.

Víťazi Veľkej ceny Veľkej Británie
----------------------------------

Johnny Herbert s monopostom Benetton B195 pri GP Veľkej Británie 1995
Juan Pablo Montoya s monopostom McLaren MP4-20 pri GP Veľkej Británie 2005
Kimi Räikkönen s monopostom Ferrari F2007 pri GP Veľkej Británie 2007
Lewis Hamilton zvíťazil v GP Veľkej Británie 2008, pričom prišiel do cieľa s viac ako minútovým náskokom pred svojim súperom Nickom Heidfeldom.
Sebastian Vettel s monopostom Red Bull RB5 pri GP Veľkej Británie 2009
Britská Grand Prix patrí medzi tie dve, ktoré v histórii svetového šampionátu Formuly 1 nemali absenciu.

*Ružová farba znamená, že Veľká cena nebola súčasťou svetového šampionátu Formuly 1.*

| Rok | Jazdec | Konštruktér | Okruh |
| --- | --- | --- | --- |
| 2022 | Spain  Carlos Sainz | Ferrari | Silverstone |
| 2021 | UK  Lewis Hamilton | Mercedes | Silverstone |
| 2020 | Holandsko  Max Verstappen | Red Bull | Silverstone |
| 2020 | UK  Lewis Hamilton | Mercedes | Silverstone |
| 2019 | UK  Lewis Hamilton | Mercedes | Silverstone |
| 2018 | Germany  Sebastian Vettel | Ferrari | Silverstone |
| 2017 | UK  Lewis Hamilton | Mercedes | Silverstone |
| 2016 | UK  Lewis Hamilton | Mercedes | Silverstone |
| 2015 | UK  Lewis Hamilton | Mercedes | Silverstone |
| 2014 | UK  Lewis Hamilton | Mercedes | Silverstone |
| 2013 | Germany  Nico Rosberg | Mercedes | Silverstone |
| 2012 | Australia  Mark Webber | Red Bull-Renault | Silverstone |
| 2011 | Spain  Fernando Alonso | Ferrari | Silverstone |
| 2010 | Australia  Mark Webber | Red Bull-Renault | Silverstone |
| 2009 | Germany  Sebastian Vettel | Red Bull-Renault | Silverstone |
| 2008 | UK  Lewis Hamilton | McLaren-Mercedes | Silverstone |
| 2007 | Finland  Kimi Räikkönen | Ferrari | Silverstone |
| 2006 | Spain  Fernando Alonso | Renault | Silverstone |
| 2005 | Colombia  Juan Pablo Montoya | McLaren-Mercedes | Silverstone |
| 2004 | Germany  Michael Schumacher | Ferrari | Silverstone |
| 2003 | Brazil  Rubens Barrichello | Ferrari | Silverstone |
| 2002 | Germany  Michael Schumacher | Ferrari | Silverstone |
| 2001 | Finland  Mika Häkkinen | McLaren-Mercedes | Silverstone |
| 2000 | UK  David Coulthard | McLaren-Mercedes | Silverstone |
| 1999 | UK  David Coulthard | McLaren-Mercedes | Silverstone |
| 1998 | Germany  Michael Schumacher | Ferrari | Silverstone |
| 1997 | Canada  Jacques Villeneuve | Williams-Renault | Silverstone |
| 1996 | Canada  Jacques Villeneuve | Williams-Renault | Silverstone |
| 1995 | UK  Johnny Herbert | Benetton-Renault | Silverstone |
| 1994 | UK  Damon Hill | Williams-Renault | Silverstone |
| 1993 | France  Alain Prost | Williams-Renault | Silverstone |
| 1992 | UK  Nigel Mansell | Williams-Renault | Silverstone |
| 1991 | UK  Nigel Mansell | Williams-Renault | Silverstone |
| 1990 | France  Alain Prost | Ferrari | Silverstone |
| 1989 | France  Alain Prost | McLaren-Honda | Silverstone |
| 1988 | Brazil  Ayrton Senna | McLaren-Honda | Silverstone |
| 1987 | UK  Nigel Mansell | Williams-Honda | Silverstone |
| 1986 | UK  Nigel Mansell | Williams-Honda | Brands Hatch |
| 1985 | France  Alain Prost | McLaren-TAG | Silverstone |
| 1984 | Austria  Niki Lauda | McLaren-TAG | Brands Hatch |
| 1983 | France  Alain Prost | Renault | Silverstone |
| 1982 | Austria  Niki Lauda | McLaren-Ford | Brands Hatch |
| 1981 | UK  John Watson | McLaren-Ford | Silverstone |
| 1980 | Australia  Alan Jones | Williams-Ford | Brands Hatch |
| 1979 | Switzerland  Clay Regazzoni | Williams-Ford | Silverstone |
| 1978 | Argentina  Carlos Reutemann | Ferrari | Brands Hatch |
| 1977 | UK  James Hunt | McLaren-Ford | Silverstone |
| 1976 | Austria  Niki Lauda | Ferrari | Brands Hatch |
| 1975 | Brazil  Emerson Fittipaldi | McLaren-Ford | Silverstone |
| 1974 | South Africa  Jody Scheckter | Tyrrell-Ford | Brands Hatch |
| 1973 | US  Peter Revson | McLaren-Ford | Silverstone |
| 1972 | Brazil  Emerson Fittipaldi | Lotus-Ford | Brands Hatch |
| 1971 | UK  Jackie Stewart | Tyrrell-Ford | Silverstone |
| 1970 | Austria  Jochen Rindt | Lotus-Ford | Brands Hatch |
| 1969 | UK  Jackie Stewart | Matra-Ford | Silverstone |
| 1968 | Switzerland  Jo Siffert | Lotus-Ford | Brands Hatch |
| 1967 | UK  Jim Clark | Lotus-Ford | Silverstone |
| 1966 | Australia  Jack Brabham | Brabham-Repco | Brands Hatch |
| 1965 | UK  Jim Clark | Lotus-Climax | Silverstone |
| 1964 | UK  Jim Clark | Lotus-Climax | Brands Hatch |
| 1963 | UK  Jim Clark | Lotus-Climax | Silverstone |
| 1962 | UK  Jim Clark | Lotus-Climax | Aintree |
| 1961 | Germany  Wolfgang von Trips | Ferrari | Aintree |
| 1960 | Australia  Jack Brabham | Cooper-Climax | Silverstone |
| 1959 | Australia  Jack Brabham | Cooper-Climax | Aintree |
| 1958 | UK  Peter Collins | Ferrari | Silverstone |
| 1957 | UK  Stirling Moss UK  Tony Brooks | Vanwall | Aintree |
| 1956 | Argentina  Juan Manuel Fangio | Lancia-Ferrari | Silverstone |
| 1955 | UK  Stirling Moss | Mercedes-Benz | Aintree |
| 1954 | Argentina  José Froilán González | Ferrari | Silverstone |
| 1953 | Italy  Alberto Ascari | Ferrari | Silverstone |
| 1952 | Italy  Alberto Ascari | Ferrari | Silverstone |
| 1951 | Argentina  José Froilán González | Ferrari | Silverstone |
| 1950 | Italy  Giuseppe Farina | Alfa Romeo | Silverstone |
| 1949 | Switzerland  Emmanuel de Graffenried | Maserati | Silverstone |
| 1948 | Italy  Luigi Villoresi | Maserati | Silverstone |
| 1947-1928 | *Nekonala sa* |
| 1927 | France  Robert Benoist | Delage | Brooklands |
| 1926 | France  Louis Wagner  France  Robert Sénéchal | Delage | Brooklands |

Iné projekty
------------

Commons
* Spolupracuj na Commons Commons ponúka multimediálne súbory na tému **Silverstone Circuit**

Externé odkazy
--------------

* Silverstone Circuit
* Satelitné snímky z Google Maps
* Údaje okruhu na Formula1.com

  


| * z
* d
* u
Okruhy Formuly 1 |
| --- |
| Okruhy Formuly 1 | 
* Albert Park Circuit
* Autodromo Enzo e Dino Ferrari-Imola
* Autódromo Hermanos Rodríguez
* Autódromo José Carlos Pace
* Autodromo Nazionale Monza
* Bahrain International Circuit
* Baku City Circuit
* Buddh International Circuit
* Circuit de Catalunya
* Circuit de Monaco
* Circuit de Spa-Francorchamps
* Circuit Gilles Villeneuve
* Circuit of the Americas
* Circuit Zandvoort
* Circuit Paul Ricard
* Hungaroring
* Jeddah Corniche Circuit
* Korean International Circuit
* Marina Bay Street Circuit
* Miami International Autodrome
* Nürburgring
* Red Bull Ring
* Sepang International Circuit
* Shanghai International Circuit
* Silverstone Circuit
* Suzuka Circuit
* Yas Marina Circuit

 |
| Bývalé okruhy | 
* A1-Ring
* Adelaide
* Ain-Diab
* Aintree
* Anderstorp
* AVUS
* Brands Hatch
* Bremgarten
* Buenos Aires
* Caesars Palace
* Clermont-Ferrand
* Dallas
* Detroit
* Dijon
* Donington Park
* East London
* Estoril
* Fudži
* Hockenheimring
* Indianapolis
* Istanbul Park
* Jacarepaguá
* Jarama
* Jerez
* Kyalami
* Le Mans
* Long Beach
* Magny-Cours
* Monsanto
* Montjuïc
* Mont-Tremblant
* Mosport Park
* Nivelles-Baulers
* Oporto
* Pedralbes
* Pescara
* Phoenix
* Reims
* Riverside
* Rouen
* Sebring
* TI
* Watkins Glen
* Zeltweg
* Zolder

 |